ÁLTALÁNOS RÉSZ. 



A denevérek, népiesen szárnyas-, \'agy höregerek, az emlősök összes 

 rendjei között a leghatározottabban jellemzett állatok, a mennyiben való- 

 ságos szárnyaik vannak ; az egyedüli emlősök, melyek repülni tudnak. 

 A repülés képessége a legapróbb részletekig befolyásolja egész szer\'e- 

 zetüket, különösen azokat a szerveket, melyek a repülés munkáját telje- 

 sítik, vagy előmozdítják. Szervezetükben a repülőgépezet válik ural- 

 kodóvá, melj' alkotó részeiben jelentékeny túlsúlyra vergődik a többi 

 szervek rovására. így a szárnyakká lett mellső végtagok rendkívül felül- 

 múlják a repülés munkájából kizárt, gyenge és rövid hátsó végtagokat s 

 a domború mellkas az erőteljes vállövvel együtt jelenteken}' túlsúlyban 

 van a kicsiny medencze fölött. E réven bizonyos közeli — habár nagy- 

 részt csak élettani — vonatkozás támad a denevérek s a madarak között, 

 még pedig nemcsak a főelv, hanem az eszközök részletei tekintetében is. 



Ha a denevér szárnyát a madáréval összehasonlítjuk, mindenek 

 előtt a csontváz alaki viszonyainak nagy megegyezése ötlik szemünkbe, 

 nevezetesen a felső s az alsó karcsontok megnyúlása, a hüvelykujj 

 hasonló elhelyezése s a kézközépcsontok és az ujjperczek jelentékeny 

 meghosszabbodása. Ezek a vázrészek szolgálnak támasztékául annak a 

 nagy felületű vitorlának, melylyel úg\' a madár, mint a dene\'ér a le\'egő 

 ingó részecskéire támaszkodik ; csakhogj', míg a madárszárny repülő 

 felületét az alsó karról s a kézről eredő első- és másodrendű evezőtollak 

 és az őket borító fedőtollak létesitik, addig a denevér szárnyában a mellső 

 és hátsó végtag s a törzs között, továbbá a kéz ujjai között kifeszülő 

 repülőhártya (a vitorla) szolgál ennek a czélnak. A kétféle szárny hason- 

 latosságát még inkább fokozza az a bőrhártj'a, mely a madár szárnyán, 

 a kar mellső oldalán, a kéz tövétől a felső kar fejéig terjed {szélfogó) 

 s mely a denevér szárnyán is tulajdon oly módon jelenik meg. A madár 

 repülésének kormányzásában oly fontos szerepet játszó, legyező alakban 

 szétterülő farktollaknak (kormánytollaknak) is megtaláljuk az élettani hason- 



Méhely : Magyarország denevéreinek monographiája. 1 



